Schupfart
Schupfert ( amtlig hochdütsch Schupfart) isch en Iiwohnergmeind im Bezirk Rhiifälde vom Schwiizer Kanton Aargau. Si lit im Zentrum vo dr Region Frickdaal, öbbe meh as drei Kilometer südlig vo dr Gränze zu Dütschland.

Geographii 
Schupfert isch e Hufedorf, wo in ere flache Mulde am oberen Ändi vom Fischingerdaal lit. Im nördlige und im westlige Deil vom Gmeindigebiet, wo dr Fischingerbach dursfliesst, si die flache und usdehnte Hochebene vom Eikerbärg (504 müM) und vom Hellikerbärg (541 müM). Im Gegesatz zum undere Deil vom Fischingerdaal goht dr Übergang zu de Hochflechene liicht ufwärts. D Häng vom Wolbärg (556 müM) im Oste und vor allem vom Diersteibärg (749 müM) si stellewiis üsserst stotzig. Nördlig vo Schupfert, im Gebiet vom Eikerbärg, lit dr geographisch Middelpunkt vom Frickdaal.

D Flechi vom Gemeindigebiet bedräit 705 Hektare, drvo si 228 Hektare bewaldet und 49 Hektare überbaut. Dr höggst Punkt lit uf 749 Meter an dr Gländkante vom Diersteibärg, dr diefst uf 408 Meter am Fischingerbach.

Nochbergmeinde si Münchwile und Eike im Norde, Frick im Nordoste, Gipf-Oberfrick im Südoste, Wägstette im Südweste, Hellike im Weste und Obermumpf im Nordweste.

Bevölkerig 
D Bevölkerigsentwicklig vo 1768 bis 2000:

Am  hai  Lüt z Schupfert gwohnt, drvo 7,7 % Usländer. Bi dr Volkszellig 2000 si 76,1 % römisch-katholisch, 14,0 % reformiert und 1,8 % christkatholisch gsi. 96,5 % hai Dütsch as ihri Hauptsprooch bezeichnet.

Politik und Rächt 
D Versammlig vo de Stimmberächtigte, d Gmeindiversammlig, het d Legislativgwalt. Die usfüehrendi Behörde isch dr fümfchöpfig Gmeindiroot. Si Amtszit isch vier Johr lang, und er wird im Majorzverfahre vom Volk gwehlt. Er füehrt und repräsentiert d Gmeind, vollzieht d Beschlüss vo dr Gemeindiversammlig und d Ufgoobe, won em dr Kanton und dr Bund zuedeile.

Für Rächtsstriitigkeite isch s Bezirksgricht Rhiifälde zueständig. Schupfert ghört zum Friidensrichterkreis Wägstette.

Fuessnote

Rhiifälde (Bezirk)
Ort (Kanton Aargau)
Fricktal